داود حسنى 26 فبراير 1870 - القاهرة ، 10 ديسمبر 1937 ) ، Dawood Hosni اتولد فى القاهرة من طائفة اليهود القرائين. من عمداء التلحين الغنائى فى مصر فى بدايات القرن العشرين ، عاصر المغنى عبده الحامولى و الملحن محمد عثمان و استفاد منهم و اتعلم المزيكا على ايد محمد شعبان استاذ عبده الحامولي . قضى صباه فى حى الخرنفش فى القاهره القديمه ، و بدأ حياته الفنيه كمغنى و بعدين عكف على التلحين و اشتهر و انتشرت الحانه بسرعه و اتهافت عليه المغنيين عشان يعملهم الحان. لحن روايات غنائيه كتيره ، حوالى 500 اغنيه و دور و حوالى 30 اوبريت و اتوفى و ساب وراه ثروه فنيه كبيره بتدل على براعته فى التلحين. من الحانه المشهوره : " البحر بيضحك ليه وأنا نازلة أدلع املا القلل " ، و " اسمر ملك روحى "، و " قمر له ليالى " من ادواره المعروفه برضه : " أسير العشق ياما يشوف هوان -*- و راضى الحب من طبعه يهان ". المغنيه ليلى مراد إتعلمت الغنا على إيديه بعد ما عهد بيها ابوها ابراهيم زكى ليه فلحن لها اسطوانات قبل ما تشتهر فى السينما المصريه الاستعراضيه. في سنة 1906 مُنح داوود الجايزة الأولى في مؤتمر الموسيقي المنعقد في باريس لتلحينه الدور المشهور "أسير الحب".